ועדת הכלכלה, כנסת 25, פרוטוקול מספר 148, 2023-06-20 00:00

שלום דנינו: צוהריים טובים, אנחנו פותחים דיון נוסף בוועדה, הצעת תקנות הטיס (רישום כלי טיס וסימונם)(תיקון), התשפ"ג-2023

שלום דנינו:  מי מציג, אביגל?     

אביגל כספי: אבישי שוב

אבישי פדהצור: שלום אדוני, אבישי מהלשכה המשפטית ברשות התעופה האווירית, תודה רבה לכבוד הוא לי

אבישי פדהצור:  נמצאים איתי משה וגבע

אבישי פדהצור:  משה הוא מנהל מחלקת ייצור כלי טייס

אבישי פדהצור:  הוא האבא המקצועי של התיקון הזה

אבישי פדהצור:  וגבע הוא - - - המסייע המקצועי מתחום התקינה שסייע בגיבוש התקנות האלה

אבישי פדהצור:       אני אומר בקצרה מה הרקע ואז נצלול לתוך הקרביים ככל שיידרש

אבישי פדהצור:  בגדול, יש לפי חוק הטייס, תקנות שעוסקות בנושא של סימון כלי טייס

אבישי פדהצור:  אלו תקנות הטייס ורישום כלי טייס וסימונם

אבישי פדהצור:  מה זה סימון? בגדול יתקנו אותי גורמי המקצוע כשאטעה, מאוד חשוב בתעופה האזרחית, אם חלילה יש תקלה או תאונה, להתחקות אחר המקור לתאונה או לתקנה הזאת

אבישי פדהצור:  בין היתר איך אני עושה את זה? על ידי זה שאני בודק את הפריט או את הציוד התעופתי שכשל, ואז אני אומר רגע, היה פה כשל בייצור

אבישי פדהצור:  אם היה כשל בייצור שלו יכול להיות שהיה כשל בייצור של כל החלקים בפס הייצור

שלום דנינו: בכל הסדרה

אבישי פדהצור: ולכן התפיסה העקרונית היא שככלל בתחום התעופה האזרחית אנחנו מנסים, שוב, לצורך תחקור ולמידה מתאונות אחרות וכמובן מניעת תאונות ותקריות נוספות, שמוצרים ופריטים תעופתיים, עוד מעט נדבר על ההגדרות שלהם, יסומנו

שלום דנינו: אגב, זה לא מסומן על ידי היצרנים ולא על החברות?     

אבישי פדהצור: יפה

אבישי פדהצור:  החובה הבסיסית לסימון מוטלת על היצרן

אבישי פדהצור:  אחרי זה, כשמישהו בא לקבל, מה שנקרא, תעודת כושר טיסה לכלי הטייס, זאת אומרת בשביל להפעיל אותו, באים ואומרים לו תראה לי שזה מסומן כמו שצריך, אבל חובת הסימון הבסיסית היא על היצרן

אבישי פדהצור:  ולכן בעלי העניין שלנו פה הם מאוד מאוד מעטים, כי יש בישראל בסך הכל אני חושב ארבעה או חמישה יצרנים שמוטלת עליהם חובת הסימון הזאת

אבישי פדהצור:  אבל זה בשלב הראשון

שלום דנינו: מי אלה? מה הם מייצרים? תעשייה אווירית?     

אבישי פדהצור: משה, תפרט

משה אנקווה: תעשייה אווירית היא בעצם היצרן המרכזי של כלי טייס היום בישראל

משה אנקווה:  היא מייצרת מטוס מנהלים מסוג 280-G, מטוס של 19 מושבים

משה אנקווה:  והיא מייצרת פריטים להסבות של - - - זה בעיקר

שלום דנינו: ואנחנו כל הזמן מדברים רק על מטוסים מאוישים על ידי טייסים, כן?     

משה אנקווה: לא

אבישי פדהצור: מיד נתקן

אבישי פדהצור:  היום אנחנו בעולם גלובלי, שהאדם הוא לא בהכרח תמיד תנאי להפעלה, ויש לנו גם הוראות לגבי כטב"מ

אבישי פדהצור:  והתקנות שלנו היום, תכף נדבר עליהן טיפה, נעדרות את ההוראות האלה, ולכן אחת מהמטרות של התיקון שאנחנו רוצים להציג בפני הוועדה לאישורה בהקשר הזה, זה באמת קביעת הוראות לגבי כטב"מ

אבישי פדהצור:       התקנות האלה, ניתן להתרשם, אפילו יותר זקנות ממני, שזה דבר שהוא לא מאוד שכיח היום לאור זקנתי ההולכת ומצטברת, התקנות האלה כמעט ולא שונו מאז לידתן אי שם ב-1973

אבישי פדהצור:  מטבע הדברים העולם כן השתנה, ולכן בהרבה מאוד עניינים ההוראות שנקבעו אז, טעונות היום תיקון והשלמה

אבישי פדהצור:  חלק מזה בגלל שהמקור שאז הסתמכנו כשקבענו אותם, הוראות ה-FAR האמריקאית, החקיקה האמריקאית הפדרלית בהקשר הזה השתנו

אבישי פדהצור:  חלק מהן כי אמות המידה של ה-ICAO בעניין רישום וסימון השתנו, זה הנושא של הכטב"מ שנוסף בשנים האחרונות, וחלק בגלל שכשכתבנו את התקנות ב-1973 לא דייקנו מספיק או לא חידדנו מספיק, או לא בנינו את ההסדרים מספיק בשביל שיהלמו את הצרכים של התעופה האזרחית ושל הטקסט כפי שהוא מתקיים היום

אבישי פדהצור:       ולכן המטרה העיקרית של התיקון שאנחנו מבקשים את הוועדה לאשרו, זה התאמת התקנות שלנו בכל מה שקשור לסימון כלי טייס, לתקנות האמריקאיות, שהן בעינינו המוצר המקצועי השלם שצריכים לשאוף להתקרב אליו ולהיות תואמים

שלום דנינו: נתחיל

אבישי פדהצור: אני רק אוסיף ואומר, אנחנו מדברים פה בעיקר על יישום בדין הישראלי של הוראות אמריקאיות, זה לא הוראות לפי האמנה, הפרה של ההוראות האלה היא עבירה פלילית ולכן אנחנו צריכים את אישור ועדת הכלכלה לפי סעיף 2 לא זוכר כמה לחוק העונשין, התשל"ז 1977

שלום דנינו: מידן אתה רוצה להוסיף משהו לפני שמקריאים?     

מידן בר: לא, רק לשאול

מידן בר:  אתה מדבר על סימון הרישוי או סימון פריטים?     

אבישי פדהצור: גם וגם, תכף נדבר על זה בדיוק

מידן בר: כי זה מאוד חשוב לאדוני להבין

מידן בר:  סימון כלי טייס זה לוחית הרישוי שלו

מידן בר:  כלי טייס מסומן במספרים ובאותיות

שלום דנינו: אבל הם מדברים, אני חושב, לא על המינימום הזה

מידן בר: גם וגם

שלום דנינו: על כל חלק, על כל מרכיב

אבישי פדהצור: יש לנו פה שני רכיבים, נעשה את זה על רגל אחת כי זה טוב לנו בשביל לצלול לתוך הרקע

אבישי פדהצור:  בגדול, כלי טייס צריך להיות מסומן, במה שנקרא, סימני לאומיות ורישום

אבישי פדהצור:  במקרה של ישראל זה X4 קידומת ואז מספר אותיות וספרות זה תלוי כל מדינה מה שהיא מקבלת מה-ICAO, שמתחלפות

אבישי פדהצור:  וזה למעשה לוחית הרישוי של המטוס

אבישי פדהצור:       מעבר לדבר הזה, וזה צבוע על הכנפיים וכולנו רואים את זה וזה נורא נחמד

אבישי פדהצור:  וזה אומר, המטוס הזה רשום בפנקסה של מדינה פלונית, היא מדינת הרישום שלו, היא אחראית על הכשירות האווירית שלו וכו'

אבישי פדהצור:  והדבר הזה יש לו את התחליות

שלום דנינו: סליחה, יכול להיות מצב של מטוס ארקיע שהוא רשום במדינה אחרת? לא, תמיד הוא יהיה מקומי?     

אבישי פדהצור: תיאורטית כן, בפועל לא קורה

אבישי פדהצור:  מבחינה מסחרית חברת תעופה ישראלית יכולה להיעזר בשירותיו של בעל רישיון הפעלה אווירית זר, מה שנקרא חכירה רטובה, להבדיל מחכירה יבשה

אבישי פדהצור:  מה זה חכירה רטובה? אני חוכר ממדינה איגוד הטייסים מטוס שרשום במדינת איגוד הטייסים, שמטיסים אותו טייסים שהם בעלי רישיונות אישיים של מדינת איגוד הטייסים, והוא עכשיו פועל במדינת ישראל

אבישי פדהצור:       המטוס הזה פועל כאן מסחרית אבל הוא לא תחת אחראיות רת"א

אבישי פדהצור:  אם אני חברת תעופה ישראלית אני לא נחשב המפעיל האווירי שלו, מי שאחראי על ההפעלה שלו לפי חוק הטייס

אבישי פדהצור:  אבל הוא כן משתלב בפעילות המסחרית שלי, זה חוק רישוי שירותי התעופה, זה כאב ראש אחר, אני לא מציע שניכנס אליו עכשיו

אבישי פדהצור:  אם יש חכירה יבשה, מה שנקרא, וחכירה יבשה זה מצב הדברים שבו אני חוכר כלי טייס בלי הצוות שלו, זאת אומרת תן לי את הברזל

שלום דנינו: ואז אתם כן אחראים עליו?     

אבישי פדהצור: ואז מדינת ישראל אחראית

אבישי פדהצור:  עכשיו בשביל לחכור בחכירה יבשה כלי טייס ברישום, פה תקן אותי אם אני טועה, צריכים הסכמים שמעבירים מה שנקרא B83, זה תיקון לאמנת שיקאגו, שמעביר למדינת ישראל את האחריות על המטוס הזה כי המטוס הזה הרי רשום במדינת איגוד הטייסים, אז בשביל שאני אהיה אחראית עליו, צריך להיות הסכם ביני לבין מדינת איגוד הטייסים שאני אסכים לקחת על עצמי את האחריות על המטוס, ושהיא תסכים שאני אקח עליי את האחריות על המטוס

אבישי פדהצור:  ההסכמים האלה מאוד נדירים, הם מפורסמים באתר של ה-ICAO, שכל מדינה תדע, כי זה למעשה שובר לנו את התזה הבסיסית שמדינה אחראית על המטוס של הרישום שלה

אבישי פדהצור:  לכן אלו דברים מאוד נדירים, אני לא מכיר מופעים כאלה בשנים האחרונות שלי ברת"א

קריאה: אצלנו לא

אבישי פדהצור: אצלנו לא, אבל בעולם זה כנראה יותר שכיח

אבישי פדהצור:  עכשיו, עשינו סיבוב גדול תודה רבה, נחזור לענייניו

אבישי פדהצור:  עכשיו, סימני הלאומיות והרישום מופיעים על כלי הטייס

אבישי פדהצור:  וכמו שאמרנו, זה מספר הרישוי שלהם

אבישי פדהצור:  מעבר לזה, וזה מה שאמר יושב הראש, וזה עיקר התיקון שבפנינו, לכל מטוס היצרן תובע איזשהו מספר סידורי, איזשהו משהו מזהה, שאם המטוס נופל, אז לא מספיק שאני יודע שהמטוס הזה הוא של מדינת ישראל, חלילה, ניזוק כך או אחרת, כושל לו איזשהו פריט, אז לא מספיק שאני אדע שזה של מדינת ישראל, אלא גם אני אדע גם מי היצרן של זה? באיזה מפעל או באיזה מועד הוא ייצר את זה? ואז אני יכול להתחקות אחר תהליך הייצור

אבישי פדהצור:  לבוא ולהגיד הבעיה היא לא בייצור, הבעיה היא בתחזוקה, או ה' ישמור הבעיה היא בייצור, כל הפריטים האלה נגועים באותה תקלה, ועכשיו להסיר את כולם מהמטוסים

אבישי פדהצור:  לכן החשיבות של סימון הפריטים האלה

אבישי פדהצור:  נדבר על זה עוד מעט

אבישי פדהצור:       יש גם חובה מסוימת לגבי סימון סימני הלאומיות ורישום, כמו שרושמים את הפריטים וכמו שתובעים את המספרים הסידוריים, נקרא לזה, אבל זה תיקון מאוד קטנטן שעוד מעט נגיע אליו ותשמע אותו

אבישי פדהצור:  אז זה הרקע, אם יש עוד שאלות אנחנו ברשותכם

שלום דנינו: נתחיל

אבישי פדהצור: אם לא, אז אפשר להתחיל

שלום דנינו: בבקשה

אבישי פדהצור: תקנות הטיס (רישום כלי טיס וסימונם)(תיקון), התשפ"ג-2023     בתוקף סמכותי לפי סעיפים 54(5), 55, 62 ו-168 לחוק הטיס, התשע"א-2011 (להלן - החוק), לפי הצעת הרשות לפי סעיף 168(ב) לחוק ובהתאם לסעיף 197 לחוק, ובאישור ועדת הכלכלה של הכנסת לפי סעיף 2(ב) לחוק העונשין, התשל"ז-1977, אני מתקינה תקנות אלה:          זה תיקון טכני לחלוטין

אבישי פדהצור:  אם אנחנו פותחים היום את תקנון הטיעון אנחנו רואים שחלק מהעניינים שאנחנו הולכים לעסוק בהם עוד מעט, כלי הטיס הבלתי מאויש, נכנה אותו להלן הכטב"מ והבלון בכלל לא מוגדרים שם

אבישי פדהצור:  אנחנו אוהבים בחקיקה שיש לנו שלמות הסדרתית, זאת אומרת שבתקנות שלי אני גם יודע מה ההגדרה של הדברים שאני מדבר עליהם

שלום דנינו: עכשיו, כשאתה מדבר על בלון אתה מדבר על כדור פורח או גם בלון קבוע בגובה מסוים?     

אבישי פדהצור: גם וגם נדבר על זה עוד מעט, שניהם נחשבים כלי טיס לצורך חוק הטיס

אבישי פדהצור:  חוק הטיס יש לו הגדרה פיזית

אבישי פדהצור:  ולצורך העניין היום, גם בלון מאויש שמעוגן לקרקע נחשב כלי טיס

אבישי פדהצור:  כאב ראש לא פשוט כי הוא לא טס לשום מקום ומתייחסים אליו לפעמים כאל מכשול ופחות כאל כלי טיס, וגם לא צריך להתייחס אליו ככלי טיס כי הוא לא טס לשום מקום, אז אנחנו מנסים לעשות כל מיני שינויי הסדרה בשביל לשחרר מעליו את הנטל ההסדרתי

אבישי פדהצור:  אבל עיונית, כן, הוא כלי טייס לכל דבר ועניין עד שייקבע אחרת לפי חוק הטייס

אבישי פדהצור:       אז אם אנחנו מסתכלים בתקנות היום, אין לנו שם הגדרות של מונחים שאנחנו עוד מעט הולכים להשתמש בהם, אם זה בלון, אם זה כלי טייס בלתי מאויש, ואם זה תקנות התיעוד

אבישי פדהצור:  אז אנחנו מבקשים במסגרת תקנה 1 המוצעת, לתקן את תקנה 1 לתקנות העיקריות כך שיתווספו לשם ההגדרות האלה

אבישי פדהצור:  את ההגדרות בלון וכלי טיס בלתי מאויש אנחנו מבקשים לקבוע בדרך של הפניה לתקנות התיעוד

אבישי פדהצור:  תקנות התיעוד אלו תקנות העוסקות ברישוי הייצור ואיך מייצרים, ומה מייצרים ומה צריך בשביל לייצר? זאת הליבה המהותית של ההגדרה של כלי הטייס האלה ולכן אנחנו נאלצים להפנות לשם כך שכל שינוי שיש שם יקרין במישרין גם לתקנות הללו

אבישי פדהצור:  עד כאן

אבישי פדהצור:  להמשיך?     

שלום דנינו: כן

שלום דנינו: זה הבית שהרסנו ובנינו אחד חדש

אבישי פדהצור: פחות או יותר

אבישי פדהצור:  רק שפה הבית הוא טיפה שונה, פה אנחנו מרובי נכסים, יש לנו שני בתים, ועל זה כבר אמרו חז"ל מרבה נכסים מרבה דאגה

אבישי פדהצור:  ההוראה שקבועה כאן בתקנה 51 קבועה לי גם בתקנות התיעוד

אבישי פדהצור:  אני כמאסדר, מאוד לא בריא לי שאותן הוראות או הוראות דומות שעוסקות באותה מהות קבועות בשני מקומות אחרים, זה מקום לכאב ראש, שם כתבתי כך, שם כתבתי אחרת, למה התכוונתי?      לנוכח העובדה שבתקנות התיעוד יש לנו את החובה לסמן שחלה על היצרן, אני מבקש למחוק את התקנה הזאת מכאן

אבישי פדהצור:  היא מיותרת בהקשר הזה של תקנות הסימון, ההוראה בתקנות התיעוד מפנה לתקנות הסימון

אבישי פדהצור:  היא אומרת על יצרן שמייצר שהוא צריך לסמן לפי תקנות הסימון ואז החובה קבועה שם, ופרטי אופן ביצוע החובה קבועים כאן, וזה יותר נקי מבחינתנו, מבחינה הסדרתית

שלום דנינו: אז סליחה, אז הסמכות של הסימון הזה היא רק על היצרנים כאן? כי אתה לא יכול להטיל אחריות על יצרנים בחו"ל

אבישי פדהצור: נכון מאוד

אבישי פדהצור:  החובה הבסיסית, קודם כל נכון

אבישי פדהצור:  ככל חוק הטייס חל בשטח מדינת ישראל, אני אומר ככלל כי יש לזה חוקים אבל לא נעסוק בהם עכשיו

אבישי פדהצור:  והאסדרה שלי כן חלה על ייצור בישראל

אבישי פדהצור:  מה שעושים הגויים עושים הגויים ואם אני מכיר בזה או לא מכיר בזה יש כל מיני הסדרים בינלאומיים של איך מכירים וכו' זה דיברנו על הבינלאומיות של התעופה האזרחית, אבל עקרונית כן, ההוראות לפי חוק הטייס חלות על היצרנים שפועלים במדינת ישראל

שלום דנינו: זה הששה שדיברתם קודם שקיימים פה?     

אבישי פדהצור: פחות או יותר

אבישי פדהצור:  אז אני ממשיך

אבישי פדהצור:           בגדול מה שאני עושה בתקנה הזאת זה יוצר לי לצורך הפרק השביעי שהוא הפרק בתקנות הרישום שעוסק בחובות הרישום והסימון, יותר נכון חובות הסימון, אני יוצר לי הגדרות שמתאימות לפרק הזה

אבישי פדהצור:  אני לא אתקנן אותם בתקנה 1 כי זה המופע היחיד בכל התקנות שמופיעות, ולכן אני מייחד תקנה 1 52 א' רבה להגדרות האלה, וגם כאן אני עושה מה שעשינו ב-1948, מפנה להגדרות שלהם בהגדרות התיעוד

אבישי פדהצור:       תקנות התיעוד אלה תקנות המהות, אלה תקנות הליבה של מה מייצרים ואיך מייצרים? דיברנו על זה, והן התקנות שמפנות להסדרי המימוש שבתקנות הרישום, ולכן אני משתמש בהגדרות ששם

אבישי פדהצור:  אם שם יש שינוי בהגדרות הוא יישאב גם לכאן כי זה הנכון לעשותו

אבישי פדהצור:      ותכן מאושר, גם זה מופיע פה, עוד מעט נדבר על האחריות

אבישי פדהצור:  תכן מאושר בגדול זה הבסיס לייצור כלי טייס או מוצר תעופתי אחר

אבישי פדהצור:  מה זה אומר תכן מאושר? כשאני מייצר משהו בתעופה האזרחית, משה תקן אותי כשאטעה בבקשה, אז אני צריך לעשות את זה לפי אמות מידה מקצועיות שיבטיחו קודם כל שהמוצר שלי יהיה בטיחותי, וגם שאני אוכל לעסוק בייצור הדיר שלו, זאת אומרת שבורג א' יהיה זהה לבורג ב' יהיה זהה לבורג ג' ושלא תהיה לי שונות נוראית בין מוצר אחד למוצר אחר על אותו פס ייצור, אחרת אני הורס לי את כל היכולת לעשות תעופה אזרחית בטוחה שמבוססת על ייצור המוני ורישוי המוני והתבססות על מערכות של ייצור ורישוי וכו'

אבישי פדהצור:       עכשיו, התכן המאושר הוא למעשה אותן אמות מידה מקצועיות בסיסיות, לאיך אני מייצר משהו? זאת אומרת שצריך לעמוד בעומסים כאלה ואחרים, הוא צריך להיות עמיד בקורוזיה כזו או אחרת, כל המאפיינים הפיזיים של המוצר שאני מייצר אותו, אם זה מטוס, אם זה מנוע, אם זה מדחף או כל דבר אחר

אבישי פדהצור:  לאישור הזה, או ליידע הזה שמאושר על ידי המאסדר קוראים תכן מאושר

אבישי פדהצור:  אז אני מוסיף גם את ההגדרה הזאת, כי עוד מעט אנחנו נראה, אנחנו נדרש להשתמש

אבישי פדהצור:  תקנה חדשה

אבישי פדהצור:          2, דיברנו על זה קודם

אבישי פדהצור:          אז בגדול, זו הוראה שמשלימה את אותה הוראה בתקנות התיעוד שאמרנו שמטילה את החובה על היצרן

אבישי פדהצור:  אז שם יש חובה כללית של היצרן תסמן לפי תקנות התיעוד, ופה יש לנו את הקונקרטיזציה

אבישי פדהצור:  אדוני היצרן כאשר אתה בא לסמן, או כל אדם אחר בא לסמן, יש מעט מאוד חריגים בחובת היצרן ונדבר על זה עוד מעט

אבישי פדהצור:  בשביל שאתה תוכל לסמן חוקית אתה צריך להיות או היצרן, כי היצרן הוא ייצר את הפריט, זה תחת שליטתו, הוא יודע אם הוא בטוח או לא או איך הוא יוצר, והוא גם הכי זמין לסמן אותו, הוא על פס הייצור הוא יודע לסמן אותו

שלום דנינו: איך הוא מסמן אותו? כאילו, כל בורג?     

אבישי פדהצור: יש כל מיני שיטות, פה אני בטוח אומר שטויות גמורות, אז אני אתן לאנשי המקצוע להשלים, אבל בגדול יש או חריטה או הטבעה או כל מיני כאלו אמצעים, לייזר אולי - -     

שלום דנינו: הן מוגדרות בתקנות?     

אבישי פדהצור: - - מכאניים שקובעים את המספר הסידורי כמו שצריך בעצם המסומן

אביגל כספי: יושב הראש שאל אם זה מוגדר בתקנות

אביגל כספי:  זה אחד השינויים שעורכים כי זה יהיה בעצם צריך לגבי סימון חסין אש

אביגל כספי:  לפחות לגבי סימון חסין אש הכוונה היא לקבוע בתקנות שזה צריך אישור של המנהל לגבי מהי הדרך של שיטה שנחשבת חסינת אש

אביגל כספי:  כלומר, אנחנו לא מגדירים בתקנות שזה נגיד חריטה זה בסדר או הטבעה זה בסדר, אלא כשרוצים להפעיל שיטה כזאת צריך לקבל אישור?     

מידן בר: איך עושים את זה היום?     

אבישי פדהצור: תכף משה ישלים אותי, אבל בגדול מה שעושים בתקנות, נדבר על זה עוד מעט, זה לקבוע את הדרישות שבהם צריך לעמוד הסימון בשביל שהוא יהיה כשר

אבישי פדהצור:  אני לא אגיד לך לחרוט או להטביע או לצרוב עם לייזר, אני אגיד לך, הסימון צריך להיות כזה שהוא ברור ושורד שריפה ולא דוהה בשמש וכו', ואתה תבחר את השיטה שלך באישור המנהל

אבישי פדהצור:  אני לא בא ומכתיב לך טכנולוגיה מסוימת, כי זה לא מגשים את התכלית

אבישי פדהצור:  אם אתה חורט בצורה לא טובה אז חרטת אבל לא הגשת את התכלית

אבישי פדהצור:  אם הטכנולוגיה משתנה ומחר יש טכנולוגיה זולה יותר ויעילה לא פחות, אז אני עכשיו צריך לחכות עוד ארבע שנים לוועדה בשביל לשנות את זה מחריטה לאחר

אבישי פדהצור:  אז אנחנו משתדלים ככלל כמה שאפשר לעשות את ה ההוראות שלנו מבוססות ביצועים ולהגדיר מטרות ופחות להגדיר שיטות מסוימות

אבישי פדהצור:       נחזור שוב, הרציונל הוא, אתה רוצה לסמן? תהיה מי שייצר את זה, לא מישהו שמרוחק משרשרת הייצור והאחריות והידיעה והשליטה בפס הייצור, אלא יצרן או אם אתה מייבא לישראל פריטים שאתה רוצה למכור אותם כאן שמסומנים בסימון שלך, תפעל לפי הסכם, שההסכם הזה מבטיח באמת את הגישה שלך לשליטה ולאחריות לפס הייצור

אבישי פדהצור:  אני לא חושב שיש היום הסכמים כאלה, תקן אותי אם אני טועה, אבל זאת אופציה שטוב שהיא תהיה

קריאה: לא יש לנו את הפס האמריקאי היום

אבישי פדהצור: ומסמנים לפי זה מוצרים? לא יודע, אני שואל, אין לי מושג

אבישי פדהצור:  אבל זאת אופציה שטוב שתהיה כי התעופה, כפי שאמרנו היא בינלאומית, היא מתפתחת, אנחנו לא רוצים לכבול את עצמנו פה באופן שישלול את האפשרות לייבא ולסמן בישראל

אבישי פדהצור:  ושתיים, כמו שאמרנו התנאי השני, אתה היצרן, ברגע שאתה מסמן אתה למעשה נותן איזושהי חותמת שלך שהמוצר הזה יצא מהידיים שלי עם המספר הסידורי הזה שהוא כשיר להפעלה בטוחה

אבישי פדהצור:  כי הרי שרשרת החיים שלו עכשיו, היכולת להתחקות במקרה של תקלה או אסון מתחיל ברגע שזה יצא מהידיים שלך

אבישי פדהצור:       אז אתה קודם כל צריך להיות היצרן ושתיים, אתה היצרן צריך לבדוק שהפריט שאתה מסמן מתאים לתכן המאושר שלו, זאת אומרת לפי איך שאישרו לך לייצר אותו ומתאים להפעלה בטוחה

אבישי פדהצור:  גם ייצרת אותו כמו שצריך וגם הוא עומד עכשיו בכל הדרישות הבטיחותיות שכרוכות בהפעלה

אבישי פדהצור:  ולגבי אפ"א שזה אישור פריט אווירונאוטי, שזה איזשהו מוצר תעופתי מיוחד, יש הוראות אחרות כי אין לו תכן מאושר נכון? יש לו מפרט טכני של איך שהוא מיוצר, אז זה רק שינוי טרמינולוגי שעשו

אבישי פדהצור:  עד כאן הוספת תקנות 51א' רבה, 51ב' רבה

שלום דנינו: ורק אני מבין שצריך להיות מתאים לתקן עם ק?     

אביגל כספי: לא, תכן

שלום דנינו: מה זה התכן?     

משה אנקווה: התכן זה עצם הסטנדרט ההנדסי הרישויי, שעל פיו מייצרים את המטוס

שלום דנינו: אה באמת זה הביטוי? תכן?     

מידן בר: לא רק למטוסים

משה אנקווה: מלשון design

מידן בר: זה לא רק למטוסים, כל מוצר הנדסי, תוכנית הייצור שלו נקראת תכן

שלום דנינו: המילה הזאת קיבלה אישור מוועדת הכלכלה?     

קריאה: היא קיבלה אישור מהאקדמיה קודם כבודו

קריאה:  קטונו

שלום דנינו: טוב

אבישי פדהצור: אישר לו המנהל, זה למי שחייב בסימון

אבישי פדהצור:          אני אעצור כאן גם בשביל לנשום וגם בשביל להסביר לוועדה

אבישי פדהצור:  הגענו לתכלס, אנחנו מתחילים לדבר עכשיו על איך מסמנים כלי טיס

אבישי פדהצור:  בתוך כלי הטיס אנחנו עושים לנו את המשפחה הכללית של כלי הטיס שלגביה אנחנו קובעים הסדרים כללים, ואחרי זה אנחנו מוציאים כמה חריגים מהמשפחה הזאת וקובעים לגביה הסדרים פרטניים, כי ההסדרים הכלליים לא ישימים לגביהם

אבישי פדהצור:       שלושת הילדים האהובים, אבל החריגים, למשפחה הזאת זה הבלון המאויש, הדאון וכלי הטייס הבלתי מאויש שתכף נדבר עליהם

אבישי פדהצור:  לגבי כל האחרים, מטוס, מסוק, ספינת אוויר, אוטוקראפט, האבא של המסוקים וכו'

שלום דנינו: ספינת אוויר זה לא בקטגורית של כדור?     

אבישי פדהצור: ספינת אוויר זה לא בלון

שלום דנינו: לא, זה לא כדור פורח?     

אבישי פדהצור: זה לא כדור פורח, זה מוגדר אחרת לפי חוק הטייס, שזה הוראת החוק, אין היום - - -     

קריאה: א' אין, ב' מדובר בכדור פורח עם מנוע, בעצם, שזה בעצם ההבדל בין בלון לספינת אוויר

אבישי פדהצור: והוא כבר במשפחה של הגדולים הוא כבר כלי טייס לכל דבר ועניין בהקשר המסוים הזה, כמובן הוא כלי טייס לפי דיני הטייס בלי קשר

אבישי פדהצור:       אחד, קודם כל אמרנו היא אמורה לכלול שורה ארוכה של פרטים שנדבר עליהם עוד מעט בתקנה 55, שבגדול מאפשרים לנו, אם חלילה קורה משהו, לדעת מי ייצר? איפה/מתי/איך ייצר? בשביל להתחקות אחר תהליך הייצור, לראות אם הוא בסדר? תהליך הייצור בסדר, רווח לי

אבישי פדהצור:  נלך לחפש את הבעיה שהובילה לבעיה במקום אחר

אבישי פדהצור:  תהליך הייצור לא בסדר? אז אני צריך לעצור, לעשות פוס לבדוק מה קורה עם פריטים אחרים שיוצרו באותו יום, באותו מתקן, אולי אצל אותו יצרן, שוב, בודקים את הנהלים שלו וכו', אבל זה מאוד מאוד חשוב להתחקות ולכן הפרטים האלה מופיעים שם

אבישי פדהצור:       מעבר לזה שהפרטים צריכים להיות, בגלל שאנחנו בעוונותינו, מדברים לפעמים על קטסטרופות, הלוחית צריכה להיות כזו שכשהיא קבועה במקום בכלי הטייס, כך שסביר שהיא לא תושחת או תוסר בזמן הפעלתו הרגילה, שזה לא משהו שמדביקים עם סלוטייפ וכשטורקים את הדלת זה נופל, או שתאבד או תושמד במקרה של תאונת טייס

אבישי פדהצור:  יש כל מיני הנחיות איך שמים את זה, אני חושב שבגדול, גם נראה עוד מעט בהמשך, אנחנו צריכים למקם אותה, לקבוע אותה באותם מקומות שיותר שכיח, שאם חלילה קורית קטסטרופה, ימצאו אותה

אבישי פדהצור:  כמובן שאם אין קטסטרופה, יש תקלה תפעולית פשוטה אז הכל טוב ויפה

אבישי פדהצור:  אבל חלילה אם המטוס אובד או נשרף אז יש מקומות שסטטיסטית הם יותר שורדים בתאונה ולכן צריך לקבוע אותה שם

אבישי פדהצור:  ולא לשים את זה, כמו שאמרנו, על הזגוגית, או על הדלת שכשזה נטרק זה נופל

אבישי פדהצור:       שלוש, פה אנחנו כבר עושים קונקרטיזציה היא קבועה לגבי אחד מאלה, אז אמרנו, מקום שיש אליו גישה ליד הכניסה ואם לא שם, אז גוף כלי הטיס ליד משטחי הזנה וכו', שזה כמו שאמרנו, סטטיסטית מקומות ששורדים יותר טוב ונמצאים גם סטטיסטית יותר אחרי תאונות או אובדנים של כלי טייס רחמנא ליצלן

אבישי פדהצור:  והתנאי הוא כמובן שחל על כל המקרים האלו בלבד שהיא ניתנת לקריאה מהקרקע, כלומר שיהיה גם לטייס המפקד שזה חלק מהאחריות שלו גם - - - אפשרות לראות מה כתוב שם, שלא יצטרכו עכשיו להתחיל לפרק את המטוס ואיפה נמצאת הלוחית בשביל לראות שהיא באמת מתאימה

אבישי פדהצור:  זה הכלל

אבישי פדהצור:       הגענו לחריגים

אבישי פדהצור:  בלון מאויש יסומן באמצעות לוחית זיהוי שמתקיים לגביה התנאים הבאים

אבישי פדהצור:  אמרנו, שם הבלון מאויש יש לו מעטפת שהיא רכה, אז שם יש דרכים אחרות, הלוחית סימון זיהוי אש, אין כל כך איפה לטבוע אותה

אבישי פדהצור:  תתקע אותה עם ניטים אז תפנצ'ר את הבלון, פחות טוב, אז צריכים לחבר אותה, שוב, בצורה מאובטחת וכו', אבל כמובן לא לקבוע אותה כמו שקובעים את הלוחית לגוף כלי הטייס פיזית

אבישי פדהצור:       בלון כזה אנחנו אומרים, בגלל פוטנציאל התכלות שלו במקרה של קטסטרופה, אז בוא נוסיף גם סימון בסל הבלון המאויש, או המבער שלו, אם יש מבער, שהם בדרך כלל שורדים יותר טוב במקרה של חלילה, קטסטרופות

אבישי פדהצור:  דאון שהוא כלי טייס מאוד רגיש מבחינה אווירונאוטית, אנחנו לא אומרים איפה לקבוע, כל דאון יש לו את המאפיינים שלו, לא רוצים שיקבעו את זה במקום שיפריע לזרימה כי אז זה יפריע להפעלה הבטוחה של הדאון

אבישי פדהצור:  יש אחריות ליצרן שהוא מכיר הכי טוב את כלי הטייס שהוא יצר, במקרה הזה הדאון, והוא יודע איפה לשים את זה

אבישי פדהצור:  ובלבד שזה עומד בתנאים שאמרנו שזה שורד וכו' ויש בזה את כל הפרטים שיש

אבישי פדהצור:      כטב"מ זה אני חושב, הרכיב היחיד, שהוא באמת תיקון ICAO, תיקון שה-ICAO שינו בנספח 8 אם אני לא טועה

קריאה: שבע

אבישי פדהצור: שבע, תודה

אבישי פדהצור:  כלי טיס בלתי מאויש שיסומן באמצעות לוחית זהות שמתקיימים לגביה התנאים כאמור, זאת אומרת שורדת וכו', ואיפה נשים אותו? אין תא נוסעים בכטב"מים נכון להיום, יכול להיות שזה עוד ישתנה בעזרת האל בשנים הקרובות, אז קודם כל אם יש לו כניסה ראשית, ליד הכניסה הראשית, ואם הוא קטן ויש לו רק מין כזה תא, אז בכניסה לתא

אבישי פדהצור:  שוב, במקום שהוא גם יחסית שורד, גם יחסית נגיש הן למי שמפעיל את המערכת והן למי שמחפש חלילה שרידים במקרה של התרסקות, אז בגדול זה הרציונל לגבי אלה

אבישי פדהצור:      סיימנו עם סימון כלי הטייס, אנחנו עוברים עכשיו לסימון המנוע

אבישי פדהצור:  כי המנוע יש לו גם חשיבות מעבר לכלי הטייס עצמו

אבישי פדהצור:          אותו היגיון

אבישי פדהצור:  אני רוצה גם לסמן את המנוע, המנוע רגיש וקריטי, אנחנו יודעים למה

אבישי פדהצור:  מנוע הוא גם יש לו פוטנציאל התכלות באש יותר גדול בגלל שיש בו דלק ובערה וכו', אז שם אני גם רוצה לוחית זיהוי חסינת אש, המנהל יאשר את השיטה ובא לציון גואל בנקודה הזו

אבישי פדהצור:  עד כאן

אבישי פדהצור:           תקנה 52(ב) רבה לתקנות, עניינה זיהוי סימני הלאומיות והרישום

אבישי פדהצור:  אז כמו שאמר מידן מקודם, יש על כלי טייס גם מסומנים בגדול סימני הלאומיות והרישום, זה ה-X4, אלפא whatever, אלה מסומנים על גוף כלי הטייס בגדול בשביל שהעין תוכל לחזות

אבישי פדהצור:  אבל אם חלילה יש תאונה אנחנו רוצים וגם יש חשיבות לזה, שכלי הטייס יזוהה גם לפי סימני הלאומיות ורישום בשביל לדעת לא רק מי יצר אותו אלא גם מי הייתה המדינה שהייתה אחראית על ההפעלה בעת שהופעל? כי אני יכול לייצר את המטוס היום, מחר מפעילה אותו מדינה א', מדינה ב', הוא יכול לנדוד בין כמה מדינות

אבישי פדהצור:  והואיל ויש אחריות גם למדינת הייצור וגם למדינת המפעיל, אז חשוב לנו לדעת מה קורה

אבישי פדהצור:       אז אמרנו, בצד הסימון של סימני לאומיות ורישום על הגוף, אנחנו רוצים שהם יסומנו גם על לוחית חסינת אש בכלי הטייס עצמו, באותם מקומות ובאותם תנאים שדיברנו קודם על המספר הסידורי של היצרן

אבישי פדהצור:  ההבדל העיקרי כמובן שאת סימני הלאומיות והרישום לא נותן היצרן, אלא נותנת מדינת הרישום

אבישי פדהצור:  ולכן היה צורך פה גם בהסדר המיוחד הזה

אבישי פדהצור:  וכמובן, אנחנו מחילים עליה את כל ההוראות שהחלנו מקודם על סימון כלי הטייס, חסין אש, כל הפרטים של 55 וכו', שלא תהיה לנו לוחית שאין עליה כלום, או שתישרף ולא נצליח להגשים את תכלית התקנה

אביגל כספי: אוקיי, יש לי רק שאלה שהיא יותר נוסחית, אבל רק אולי כדאי ליישר קו

אביגל כספי:  בעצם בתקנה 52 ב' זו תקנה שנכנסים לתוכה ומתקנים אותה, והיא לא מוחלפת

אביגל כספי:  כתוצאה מזה, בעצם, הפסקאות 1 ו-2 מתאימות לנוסח הישן, שבו מפורט אופן הסימון

אביגל כספי:  כאילו, סימון בחריטה, בהטבעה, או בצריבה או בשיטה המאושרת אחרת

אביגל כספי:  השאלה אם אתם רוצים ליצור אחידות עם אותן תקנות חדשות שקבענו, וזה יהיה בשיטה של סימון חסין אש שאישר לו המנהל? או שזה בעצם כן להשאיר את השיטות הקיימות? כאילו את הפירוט של אילו שיטות קיימות היום?     

אבישי פדהצור: זו הערה טובה, תודה

אבישי פדהצור:  אני מודה שלא חשבנו עליה

אבישי פדהצור:  תראי, אני מעדיף שכמה שפחות לשנות תקנות שכבר היו, אלא אם כן אני מחליף אותן במלואן

שלום דנינו: אבל אפשר אולי, אביגל, להגיד שיטות כאלה, כאילו לפרט כדוגמת אחד שתיים שלוש ולהשאיר את זה פתוח או כפי שאישר המנהל

אביגל כספי: אבל אז השאלה אם באמת נדרשים לאישור של המנהל

אביגל כספי:  כלומר, אם אני בתור יצרן עכשיו מסמנת את הכל בחריטה ואז אני לא נדרשת לאישור של המנהל, שזה ספציפית בלוחיות שכוללות את סימני לאומיות ורישום של כלי הטייס, אבל אם אני מסמנת דברים אחרים אז אני בעצם אני צריכה לגשת למנהל ולבקש ממנו אישור האם הסימון הזה הוא סימון חסין אש?     

אבישי פדהצור: אני מסכים

שלום דנינו: ובלבד שיעמוד בכלל העיקר

אבישי פדהצור: אני חושב שאני מסכים עם ההערה של היועצת המשפטית

אבישי פדהצור:  כי באופן עקרוני כמאסדר אני מעדיף אחידות בהסדרים שלי

אבישי פדהצור:  אם יש לי שניים או שלושה הסדרים שעוסקים באותו עניין, אני מעדיף שהם יהיו עד כמה שיותר דומים אחד לשני, בשביל לא לפרנס עורכי דין שיבואו ויגידו שם כתבת חריטה, שם לא כתבת חריטה, אז יש שם איזו נפקא מינה נסתרת

אבישי פדהצור:       עכשיו, הואיל והלוחית היא אותה לוחית והרציונל הוא אותו רציונל, אז אם זו הייתה ההערה של היועצת המשפטית של הוועדה שנאחד את הנוסח של שיטת סימון חסין אש שאישר המנהל כך שתהיה כאן כפי שהיא הייתה שם, אז אני אשמח אם הוועדה תסמיך אותנו לתקן את הנוסח של התקנה כך שתהיה הלימה בדרישה הזאת גם כן, שפה במקום חריטה הטבעה וצריבה יבוא שיטת סימון חסין אש שאישר המנהל למסמן

אביגל כספי: כן, אבל המשמעות היא בעצם מעבר לזה

אבישי פדהצור: אני מעדיף לתת להם את ההוראה התכליתית ולא את החריטה, כי חריטה יכולה חרטא, להיות באופן שלא ישרוד

שבח שטרן: אני אומר, אם אנחנו משווים נוסחים, שם הרי מחקנו את השיטות הקיימות ואמרנו שאישר המנהל

אבישי פדהצור: זה מה שאנחנו רצינו לעשות כאן, למחוק כאן את השיטות הקיימות ולעשות שיטות

שבח שטרן: אז אני אומר אולי נרצה לעשות להיפך?     

אבישי פדהצור: לא, אני חושב שלא, כי מפחדים, כמו אמרנו, שתהיה חריטה שהיא חרטא, כלומר מישהו יחרוט אבל זה לא יעמוד בשריפה

אבישי פדהצור:  אז נשמח אם הוועדה תסמיך אותנו להקים את הנוסח כאן לעניין אישור המנהל לשיטת הסימון למה שנהגנו

אבישי פדהצור:  תודה רבה

אביגל כספי: אוקיי ועכשיו אותו דבר זה רק גם לגבי פסקה 2, כאילו אם אנחנו מדברים על זה שסביר שתותקן כך שלא יהיה סביר שהיא תטשטש או תינתק בנוסחים החדשים אנחנו אומרים שהיא תושחת או תוסר

אבישי פדהצור: תושחת או תוסר בזמן הפעלה רגילה וכו'

אביגל כספי: כן, וגם הפעלה רגילה ולא הפעלה סתם

אבישי פדהצור: בסדר גמור

אביגל כספי: כן, אז בעצם מאחדים את אחד ושתיים לנוסח הזה, ושהמשמעות היא שמי שמסמן צריך לגשת למנהל ולקבל את אישורו שזו שיטה

אבישי פדהצור: לשיטת הסימון

אבישי פדהצור:  נכון מאוד

אבישי פדהצור:  להתכנס פשוט לנוסחים שהשתמשנו 

שלום דנינו: ואז הנוסח הוא אחיד משפטית בכל התקנה?     

אבישי פדהצור: כן תודה רבה גברתי ואדוני

אבישי פדהצור:  אפשר להמשיך ברשותך אדוני?     

שלום דנינו: כן

אבישי פדהצור: תודה רבה

אבישי פדהצור:           בגדול, דיברנו על סימון כלי טייס, דיברנו על סימון מנוע

אבישי פדהצור:  עכשיו עוברים למוצר התעופתי החשוב הבא, שזה המדחף, הפרופלר, אנחנו משתמשים עדיין במונח פרופלר למרות שאנחנו מאוד אוהבים את השפה העברית, גם כי זה המונח השגור בתקנות האלה, וגם כי אחרי זה מתחיל הדיון המקצועי בין אנשי המקצוע אם זה מדחף או מסחב

אבישי פדהצור:  כי במטוס יש כזה שסוחב ולא דוחף אז אנחנו בינתיים, במחילה מאבשלום קור וממחיי השפה העברית, נישאר פה עם פרופלר עד שנעשה תיקון מקיף לכל התקנות בהקשר הזה

אבישי פדהצור:       פרופלר, שוב, בגלל שהוא זה שדוחף או סוחב את כלי הטייס יש לו חשיבות מאוד גדולה במקרה של תאונה, בשביל להבין מה גרם לה? אם כשל שלו או כשל של משהו אחר? אולי תנאי מזג האוויר שגרמו לו להפסיק לתפקד כמו שצריך ולכן גם פה יש חשיבות גדולה מאוד שהוא יסומן

אבישי פדהצור:       התורה היא אותה תורה

אבישי פדהצור:  בלי שהסימון יפריע תפקודית, הוא יכלול את כל הפרטים שרלוונטיים לזיהוי שלו, התקנה כך שהוא לא יאבד במקרה של תאונה או יושחת, ובמקרה של פרופלר בעל פסיעה קבועה עשוי מעץ, אז עדיף שהסימון לא יהיה חסין אש כי אין לזה כל כך משמעות

אבישי פדהצור:  פה לא שמים לוחית, פה מסמנים על הגוף של הפריט עצמו

אבישי פדהצור:  עכשיו, אם יש לי פרופלר שעשוי מעץ, אם חלילה יש שריפה הוא כנראה יתכלה

אבישי פדהצור:  גם אי אפשר לסמן בסימון חסין אש משהו שעשוי מחומר בעיר

אבישי פדהצור:  אני יכול לסמן בסימון חסין אש משהו שעשוי מחומר לא בעיר

אבישי פדהצור:  ולכן אנחנו לא מחילים את הוראת הסימון, אנחנו מחילים אותה אבל לא מחילים את חובת חסינות האש על פרופלר שעשוי מעץ כי זה קצת מגוחך

אבישי פדהצור:  עד כאן תקנה 6

שלום דנינו: אפשר גם להגיד שלום לאורחים שהם לא מסמנים מטוסים, אבל הם יותר טסים בהם כל הזמן לארצות הברית

שלום דנינו:  אז יש שם הנוסע המתמיד, הנה אתם רואים אותם

שלום דנינו:  ברוכים הבאים לוועדה

אבישי פדהצור: אדוני ברשותך, שוחחתי אתמול עם היועצת המשפטית לוועדה והיא הסבה את תשומת ליבי לעובדה שבחלק מהמקומות לא עשינו שימוש אחיד או עקבי במונחים שאנחנו משתמשים בהם

אבישי פדהצור:  למשל, פה יש לנו הסימון יותקן, ובמקומות אחרים כתבנו שהסימון ייקבע

אבישי פדהצור:  אז בגלל שאני לא רוצה לעכב את הדיון עד שנכריע בין שתי כפות המאזניים האלה, אני אודה לאדוני אם הוא יסמיך אותנו להסכים בינינו על נוסח שיהיה אחיד בכל ההקשרים הרלוונטים האלה, אם זה יותקן או ייקבע או יותבע או כל משהו אחר שיהיה כמובן מקובל על כל הגורמים המקצועים, למען האחידות

שלום דנינו: בסדר גמור

אבישי פדהצור: תודה רבה אדוני

אבישי פדהצור:          בגדול תקנה 55 עוסקת בפרטי הזיהוי

אביגל כספי: אתה רוצה רק לסיים את ההקראה של תקנה 55?     

שלום דנינו: ותקנת משנה

אבישי פדהצור: כן

אבישי פדהצור:          הרבה מילים, נעשה בהן סדר

אבישי פדהצור:  אז בגדול תקנה 55 לתקנות העיקריות, כל הזמן הפנינו אליה הפרטים והשיטות וכו', אז פה אנחנו נכנסים לקרביים מה כולל הסימון הזה שדיברנו אודותיו עד עכשיו ומה ההוראות לגבי קיומו המתמשך?      אז קודם כל אנחנו באים לחדד את המינוח ולדבר על סימון ולא על זיהוי, זו טעות עבר בתרגום ואנחנו מיישרים אותה

אבישי פדהצור:  אם אנחנו חוזרים לרציונל, הרציונל אמר, היצרן מסמן, היצרן יודע מה הוא עושה ואיך הוא עושה, ולכן מה שאני רוצה כמאסדר זה לקבע את המצב הזה, שלא יבוא איזה מישהו שיתחכם ויחליף את הלוחית או ישנה אותה או יעוות אותה ואז אם חלילה יקרה אירוע אני לא אוכל להתחקות באופן אמיתי אחר העבר היצורי מלשון ייצור, לא מלשון יצר, של אותו מוצר או פריט

אבישי פדהצור:  ולכן אני בא וקובע פה הוראה, לא יקבע אדם פרט מהפרטים האמורים בתקנת משנה א', זה מה שצריך להיכלל באותה לוחית או באותו סימון שסומנו בכלי טייס וכו', ולא ישנה, יטשטש או יסיר פרט כאמור, אלא אם כן אישר לו זאת המנהל

אבישי פדהצור:       אתה רוצה לעשות איזושהי מניפולציה? פנה למאסדר

אבישי פדהצור:  היצרן יודע מה הוא עשה

אבישי פדהצור:  אתה רוצה לשנות? פנה אל הדבר הכי קרוב ליצרן שזה אני המנהל, ואז אני אבדוק אם יש הצדקה או אין הצדקה, אולי היצרן אמר לך שנפל פגם בסימון שלו מלכתחילה, אולי משהו נשחק ואתה רוצה לעשות את זה, אבל אל תהיה יזם, כי אחרת אתה עלול לפגוע שוב בכל שרשרת הבטיחות והיכולת להתחקות למפרע אחר מה שאירע בכלי הטייס

אבישי פדהצור:       פה גם כן אדוני, בעקבות שיחה שלי עם היועצת המשפטית אתמול, אני אבקש אם תרשה לנו לשנות מעט את הנוסח, כי הנוסח שיש לנו עכשיו הוא לא לחלוטין קוהרנטי

אבישי פדהצור:  קודם כל יש לנו פה את השאלה של האם זה יקבע או יציב וכו', שזה דיברנו קודם מבחינת הנוסח, וגם מבחינת המבנה, זה כתוב עכשיו כלא יקבע אדם פרט מהפרטים ולא ישנה יטשטש ויסיר וכו', הכלל הוא שהפרטים קבועים ואז משנים, מסתירים וכו'

אבישי פדהצור:  ולכן אני מציע קצת לשנות את הנוסח כך שהתקנה תהיה לא ישנה יטשטש או יסיר אדם פרט מהפרטים כאמור וכו' ולא יוסיף פרט כאמור אלא אם כן יאשר לו זאת המנהל

שלום דנינו: זה מה שרשום לך?     

אביגל כספי: זה מה שדיברנו עליו אתמול, שהסדר יהיה ככה, בעצם שיתחילו בעצם מהאיסור לשנות לטשטש או להסיר פרט וזה יהיה, ואחר כך נוסיף ולא יוסיף עליהם

אביגל כספי:  כלומר הולכים על העיקר ואחר כך הולכים למקרה החריג

שלום דנינו: אז איפה שמסכימים, תרוץ בנוסח

אבישי פדהצור: לא, אבל אני רוצה להציג בפני אדוני את השינוי גם אם אנחנו מסכימים בכדי לקבל את אישורך

שלום דנינו: את השינויים כן

שלום דנינו:  אני אומר, מה שמוסכם בנוסח המקורי, אז תרוץ איתו

אבישי פדהצור: בסדר גמור

אבישי פדהצור:  מצוין

אבישי פדהצור:  עכשיו, לוחית זיהוי אמרנו, אין לקבוע אותה אלא לפי התקנות, אל תאלתר לי, ואין להסיר אותה אלא לפי התקנות

אבישי פדהצור:  עכשיו, כלי טייס או כל מוצר תעופתי אחר גם כן לפריט יש להם את החיים שלהם

אבישי פדהצור:  הם עוברים פעולות בדק, הם עוברים שיפוצים, לפעמים נשבר איזשהו רכיב צריך לפרק, להרכיב, אז מה? הלוחית תמנע ממנו את הדברים האלה? אז התשובה היא לא

אבישי פדהצור:  התשובה היא יש הוראות פרטניות לגבי איך אתה עושה את זה אם אתה צריך להסיר אותה, או לשנות אותה במסגרת ביצוע פעולת בדק

אבישי פדהצור:  גם כאן יש שיטה שמאשר המנהל, וכמובן הכלל הכי בסיסי תחזיר את מה שהסרת למקום שממנו הסרת את זה

שלום דנינו: תחזור למקור

שלום דנינו:  בוא נרוץ פדהצור

אבישי פדהצור: תקנה חדשה

אבישי פדהצור:          אז שוב חוזרים לאותה התורה, דיברנו על המוצרים, מה שנקרא כלי הטיס, המנוע והמדחף ועכשיו אנחנו מדברים על פריטים

אבישי פדהצור:  פריטים מיוצרים בגדול על פי שתי שיטות עיקריות, או תעודת יצרן חלקים זה סוג של רישיון לייצור חלקים מסוימים, או לפי אפ"א אישור פריט אווירונאוטי, שזה גם סוג של רישיון לייצר סוג אחר של פריטים תעופתיים, גם לגבי אלה צריכים לסמן, ואז ישנם פה הוראות סימון שבגדול חוזרות על אותה תורה

אבישי פדהצור:  פרטים מזהים שמאפשרים לי להבין מי היצרן ומי ייצר את הפריט ומתי הוא יוצר וכו', וכמובן התייחסות לשתי החלופות, אחד שזה בעל תעודת יצרן חלקים ושנית שזה בעל אישור פריט אווירונאוטי

אבישי פדהצור:  זה לגבי 56

אבישי פדהצור:  57 זה כבר ייצור קצת יותר מורכב

שלום דנינו: סימון שונה

אבישי פדהצור: זה פריט חיוני

אבישי פדהצור:  שוב, יתקנו אותי גורמי המקצוע ברגע שאטעה

אבישי פדהצור:  יש בכלי טייס פריטים חיוניים, יש לנו את ההגדרה למטה, שבגדול אלה פריטים, נקרא לזה, שיש להם אורך חיים קצוב, או שבתום תקופה מסוימת צריכים להחיות אותם, לבצע בהם איזושהי פעולה שתחזיר אותם לכשירות האווירית המקורית או להחזיר אותם להפעלה

שלום דנינו: או נמשכת בלשון החוק 

אבישי פדהצור: פריטים אלה הם מאוד מאוד, כשמם, חיוניים, קריטיים

שלום דנינו: בוא נקרא אותם

אבישי פדהצור: קראתי את זה מקודם אדוני

אבישי פדהצור:  ולגביהם יש חובת סימון פרטנית, ופה אנחנו מוסיפים את ההוראה הזאת או יותר נכון מחדדים מאוד את ההסבר שהיה בנושא הזה, זה משהו שהוא די חדש, אם אני לא טועה, בתקנות שלנו, ושוב, הלוגיקה היא אותה לוגיקה, לסמן אותם כך שניתן יהיה להתחקות

שלום דנינו: בוא נקרא אותם

אבישי פדהצור: אני אקרא את זה שוב, אין בעיה

אבישי פדהצור:  57

אבישי פדהצור:           לא יודע, סתם אתה תהרוג אותי על הדוגמה

אבישי פדהצור:  באוטו, רצועת טיימינג 120,000 קילומטר זה קריטי, זאת אומרת הוא לא יכול להמשיך לנצל, אלא ב-120,000 קילומטר תעיף אותו תביא חדש או תעשה לו ביקורת

שלום דנינו: סימון שונה, 57א'

אבישי פדהצור: שוב, לא תמיד על כל דבר אפשר לטבוע או לצרוב או להדביק את הלוחית, ולכן יש לנו פה הסדר שיעורי, דוגמאות לזה גומיות, ברגים, כל מיני חלקים קטנים שזה מגוחך, אם יש לי בורג או אום או איזה פלח קטן, זה מגוחך להדביק עליו, אז את כל הקופסה אני מסמן ועל גבי הקופסה יש את הסימון ומי שמבצע את פעולת הבדק וכו', צריך לדעת לשייך את זה

אבישי פדהצור:          בגדול כמו שאמרתי אנחנו עושים פה איזשהו מהלך של הרבה מאוד תיקונים והתאמות לנוסח של ה-FAAR אבל לא הרבה חידושים ולכן אנחנו חושבים ששלושה חודשים זה זמן הסתגלות מספיק לארבעה או חמישה בעלי העניין העיקריים שלנו

אבישי פדהצור:  הלוקש הרציני פה זה למעשה הנושא של סימון פריט חיוני

שלום דנינו: אוקיי

אבישי פדהצור: זה הדבר שהוא חדש, הוא יצור חדש בעולם הזה

אבישי פדהצור:  פה אנחנו סבורים שחצי שנה זה מספיק להם כתקופת הסתגלות ליישם את התקנות האלה

שלום דנינו: תודה רבה

שלום דנינו:  אנחנו עוברים להצבעה, אלא אם כן איגוד הטייסים יש לך?     

מידן בר: רק שאלה כי פשוט לא נמצאים פה היצרנים, אני רוצה לשאול שאלה כי זו באמת שאלה לוועדת הכלכלה

מידן בר:  מה בראייתכם המקצועית זה משית על אותם יצרנים? האם אנחנו הופכים את עולמם עכשיו? או שאנחנו מסדירים משהו שממילא עושים?     

משה אנקווה: ממש לא, האופציה השנייה

שלום דנינו: אוקיי

שלום דנינו:  אל-על יש לך? אין לך

אביגל כספי: - - - צופן לעתיד

אביגל כספי:  חשוב לציין, גם אם משהו לא סומן בעבר בצורה מסוימת, וגם אם שינינו משהו זה לא אומר שהיצרן - - -      

קריאה: לא צריכים ללקט אותו עכשיו לסמן

שלום דנינו: אוקיי יופי

שלום דנינו:  אנחנו עוברים להצבעה

שלום דנינו:  נגד? בעד?     

שלום דנינו: אושר

שלום דנינו:      התקבל פה אחד

אביגל כספי: עם השינויים שננסח

שלום דנינו: עם השינויים שאתם תנסחו

שלום דנינו: ואני נועל את הישיבה, עידית יש אישור?     

ד"ר עידית חנוכה: כן

שלום דנינו: אוקיי אז הישיבה נעולה תודה רבה לכם, היה כיף להיות איתכם וללמוד משהו על תעופה

אבישי פדהצור: תודה רבה אדוני ותודה רבה לצוות